OpenLLM-France/wikimedia huggingface dataset:
# Conjunt de la Punta del Miracle

El Conjunt de la Punta del Miracle és una obra de Tarragona inclosa a l'Inventari del Patrimoni Arquitectònic de Catalunya.

## Descripció

Ampli espai obert al mar, amb gran vista sobre la ciutat i el Mediterrani. Hi ha el rocam de la Punta del Miracle -Cova de Sant Magí- els fortins de la Reina i de Sant Roc, la Glorieta de l'Alguer i un parc infantil.

## Referències

* ↑ «Conjunt de la Punta del Miracle». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
# Conjunt de dues cases al carrer Vic, 12-14 (Sant Feliu de Codines)

El Conjunt de dues cases al carrer Vic, 12-14 és una obra historicista de Sant Feliu de Codines (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Conjunt de dues cases entre parets mitgeres. Compostes de planta baixa i dos pisos. La coberta és a dues vessants acabada amb un ràfec que corona la façana de composició simètrica. La façana està construïda amb obra vista. Els elements formals i decoratius li donen un caràcter neogòtic.
Zona de nucli antic, en el seu entorn s'hi troben dos edificis representatius de l'arquitectura de finals del segle xix i primer terç del segle xx.

## Referències

* 1 2 «Conjunt de dues cases al carrer Vic, 12-14». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 17 juliol 2018].
# Conjunt de la Gallina: Inferior i Major

El conjunt dels estanys de la Gallina forma un excel·lent exemple d'estanys en rosari situats a una altitud entre 2266 i 2487 m. La conca està orientada de sud-oest a nord-est amb el Mont-roig (2847 m) i el Pic de Ventolau (2843 m) al sud coronant la seva conca. El conjunt d'estanys està format per cinc estanys i diversos estanyets i basses. L' estany Major de la Gallina amb 11.7 ha de superfície és el més gran del circ, i juntament amb l'Inferior o de Baix de la Gallina de 4.6 ha i 19 m de fondària, són els dos més representatius del conjunt.
Els estanys estan tots per sobre el límit del bosc. La vegetació de la conca està constituïda principalment per gespets o prats de gesp (Festuca eskia) amb alguns prats de Carex curvula a les parts més altes de la conca. Pel que fa a la vegetació de plantes aquàtiques, cap d'aquests estanys en presenta, tot i que per exemple l'Inferior es troba a una altitud comparable a la de l'estany Mariola i no hi ha massa diferències en la composició química de l'aigua. Són també estanys ultra-oligotròfics, amb una concentració molt baixa de nutrients.
Pel que fa a la fauna d'amfibis, destaca la presència del tritó pirinenc (Calotriton asper) i la granota roja (Rana temporaria). Com a l'estany de Mariola, en cap dels estanys de la Gallina s'hi ha arribat a introduir mai peixos, i són per tant estanys d'elevat valor des del punt de vista de la conservació del patrimoni natural.
L'estat ecològic dels estanys és Molt Bo segons la classificació de la Directiva Marc de l'Aigua. L'estat de conservació del conjunt d'estanys és excel·lent, a més a més han quedat inclosos dins del nou Parc Natural de l'Alt Pirineu, que hauria de garantir que segueixin en aquest estat. Al costat de l'estany Inferior de la Gallina hi ha el refugi lliure Enric Pujol, que per les seves dimensions reduïdes i poca freqüentació no suposa cap risc per l'estany.

## Referències

* 1 2 3 4 «Conjunt de la Gallina: Inferior i Major». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 29 agost 2014].
# Conjunt de la Font de la Reina

El Conjunt de la Font de la Reina és una obra de Capellades (Anoia) protegida com a Bé Cultural d'Interès Local.

## Descripció

Es tracta d'un petit nucli de tipologia de nucli antic amb cases aïllades i entre mitgeres, situat a llevant del nucli urbà, per sota la cinglera del Capelló, a banda i banda del camí ral i a prop de la riba dreta del riu Anoia. És un interessant nucli urbà d'origen medieval, que es va formar al llarg del Camí Ral a l'entorn d'un hostal, amb edificis representatius de l'arquitectura popular de diversos segles, fonamentalment dels segles XVII i xviii.
El conjunt urbà de la Font de la Reina és un antic raval aixecat a banda i banda del camí Ral, constituït per edificacions d'èpoques diverses que van des del segle xiv o XV, les més antigues, d'altres dels segles XVII i XVIII, fins a construccions dels segles XIX o XX. Totes les construccions presenten elements arquitectònics rellevants i característics de l'arquitectura popular: portals adovellats, sistemes constructius en tàpia i arrebossats, obertures de proporció vertical i altres en diferents formes d'arcs.

## Referències

* 1 2 «Conjunt de la Font de la Reina». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2018].
# Copa del Món de Ral·lis Raid 2014

La Copa del Món de Ral·lis cross-country 2014 fou la 22a edició de la Copa del Món d'aquesta competició.
L'especialitat, a part de la classificació general, els vehicles es divideixen en diverses categories:
* T1 Prototipus de fàbrica.
* T2 Vehicles de sèrie.
* T3 Prototipus lleugers, tipus buggy.
* T4 Camions
La FIA premia com a campions de la Copa del Món als líders de la classificació de pilots, copilots i equips, així com als pilots i equips de les categories T2 i T4.

## Proves

Les curses coincideixen normalment amb les de la Copa del Món de Bajas i el Campionat del Món de Ral·lis Cross-Country de motociclisme.
| Cursa | Dates | Ral·li | Guanyador |
| 1 | 14–16 Febrer | Northern Forest | Yazeed Al-Rajhi (Toyota) |
| 2 | 14–16 Març | Italian Baja | Yazeed Al-Rajhi (Toyota) |
| 3 | 4–10 Abril | Abu Dhabi Desert Challenge | Vladimir Vasilyev (Mini) |
| 4 | 20–25 Abril | Sealine Cross-Country Rally | Nasser Al-Attiyah (Mini) |
| 5 | 18–25 Maig | Rallye des Pharaons | Yazeed Al-Rajhi (Toyota) |
| 6 | 18–20 Juliol | Baja España-Aragón | Nani Roma (Mini) |
| 7 | 14–17 Agost | Hungarian Baja | Nasser Al-Attiyah (Mini) |
| 8 | 28–31 Agost | Baja Poland | Krzysztof Holowczyc (Mini) |
| 9 | 3–9 Octubre | OiLibya Rally | Nasser Al-Attiyah (Mini) |
| 10 | 30–1 Novembre | Baja de Portalegre 500 | Ricardo Porém (Mini) |

## Classificació general

| Posició | 1r | 2n | 3r | 4t | 5è | 6è | 7è | 8è | 9è | 10è |
| Punts | 25 | 18 | 15 | 12 | 10 | 8 | 6 | 4 | 2 | 1 |
* Addicionalment, els primers classificats de cada categoria (T1, T2 i T3) tenen punts extres:
| Position | 1r | 2n | 3r |
| Punts | 5 | 3 | 1 |
* Les curses anomenades cross-country tenen el doble de puntuació que les anomenades Bajas.
| Pos | Pilot | Cotxe | Punts |
| 1 | Vladimir Vasilyev | Mini | 224 |
| 2 | Nasser Al-Attiyah | Mini | 217 |
| 3 | Yazeed Al-Rajhi | Toyota | 120 |
| 4 | Miroslav Zapletal | Hummer | 100 |
| 5 | Marek Dabrowski | Toyota | 99 |
| 6 | Adam Malysz | Toyota | 89 |
| 7 | Erik Van Loon | Mini | 80 |
| 8 | Orlando Terranova | Mini | 79 |
| 9 | Reinaldo Varela | Toyota | 72 |
| 10 | Martin Kaczmarski | Mini | 54 |
| 12 | Nani Roma | Mini | 30 |
| 63 | Josep Solé | Mitsubishi | 1 |

## Referències

* ↑ http://www.fia.com/championship/world-cup-cross-country-rallies/2014/world-cup-cross-country-rallies
* ↑ http://www.fia.com/championship/world-cup-cross-country-rallies/2014/classifications
# Copa hondurenya de futbol

La copa hondurenya de futbol és una competició d'Hondures de futbol per eliminatòries.
La primera edició es disputà el 1968, i quatre anys més tard la segona edició que adoptà el nom Copa Presidente en honor del doctor Ramón Cruz. Més tard, el general Oswaldo López li canvià el nom per Copa Jefe de Estado. La tercera edició arribà al cap de vint anys. Entre 1995 i 1999, el campió de la primera fase de la lliga fou declarat campió de copa. El 2015 adoptà el nom Copa Presidente i classifica un equip per la Supercopa Centroamericana.

## Historial

Font:
| Temporada | Campió | Finalista |
| 1968 | Motagua (1) | España |
| 1969-1971 | No es disputà | No es disputà |
| 1972 | España (1) | Marathón |
| 1973-1991 | No es disputà | No es disputà |
| 1992 | Real España (2) | Victoria |
| 1993 | Real Maya (1) | Motagua |
| 1994 | Marathón (1) | Real Maya |
| 1995 | Olimpia (1) | Motagua |
| 1996 | Platense (1) | Victoria |
| 1997 | Platense (2) | Motagua |
| 1998 | Olimpia (2) | Motagua |
| 1999-2014 | No es disputà | No es disputà |
| 2015 | Olimpia (3) | Platense |
| 2015-16 | Juticalpa (1) | Real España |
| 2017 | Marathón (2) | Gimnástico |
| 2018 | Platense (3) | Real España |
| 2019 | | |

## Referències

* ↑ The Introduction Page of the RSSSF -- The Rec.Sport.Soccer Statistics Foundation. - Honduras - List of Cup Winners
* ↑ LNP Honduras – TORNEO DE COPA YA TOMA FORMA Arxivat 2014-01-01 a Wayback Machine. – 15 May 2013
* ↑ «Se define la primera ronda de la Copa Presidente». Diez, 14-11-2014 [Consulta: 15 novembre 2014].
* ↑ «Honduras - List of Cup Winners». RSSSF. [Consulta: 1r octubre 2011].
# Districte de Galanta

El districte de Galanta - (eslovac) Okres Galanta - és un dels 79 districtes d'Eslovàquia. Es troba a la regió de Trnava. Té una superfície de 641,74 km², i el 2013 tenia 93.623 habitants. La capital és Galanta.
El compositor hongarès Zoltán Kodály va passar part de la seva infantesa en aquesta regió i va compondre les Danses de Galánta (1933, per a orquestra) a partir de la música popular local.

## Llista de municipis
### Ciutats

* Galanta
* Sereď
* Sládkovičovo

### Pobles

Abrahám | Čierna Voda | Čierny Brod | Dolná Streda | Dolné Saliby | Dolný Chotár | Gáň | Horné Saliby | Hoste | Jánovce | Jelka | Kajal | Košúty | Kráľov Brod | Malá Mača | Matúškovo | Mostová | Pata | Pusté Sady | Pusté Úľany | Šalgočka | Šintava | Šoporňa | Tomášikovo | Topoľnica | Trstice | Váhovce | Veľká Mača | Veľké Úľany | Veľký Grob | Vinohrady nad Váhom | Vozokany | Zemianske Sady
# Dragoljub Brnović

Dragoljub Brnović fou un futbolista montenegrí.
Va néixer el 2 de novembre de 1963. Particià a la Copa del Món de Futbol de 1990 a Itàlia amb la selecció de Iugoslàvia. Pel que fa a clubs, destacà al Budućnost Titograd, Partizan de Belgrad, al Metz francès i a l'Orgryte IS suec.
# Construccions de pedra seca VIII (l'Albi)

Les Construccions de pedra seca VIII és una obra de l'Albi (Garrigues) inclosa a l'Inventari del Patrimoni Arquitectònic de Catalunya.

## Descripció

Cabana de pastors encarada cap al sud-est que serveix com a aixopluc temporal. Està feta de grans pedres locals sense desbastar ni cap tipus d'argamassa per a unir-les. El sostre està fet per aproximació de filades. L'exterior és quadrat, amb la porta centrada i un recer encarat cap a l'est. A l'interior hi ha una menjadora pels animals, una llar de foc i armaris encastats.

## Referències

* ↑ «Construccions de pedra seca VIII». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Construccions de pedra seca XIII (l'Albi)

Les Construccions de pedra seca XIII és una obra de l'Albi (Garrigues) inclosa a l'Inventari del Patrimoni Arquitectònic de Catalunya.

## Descripció

Cabana de pastor utilitzada com a aixopluc ocasional i encarada cap al sud. Feta de grans pedres locals sense desbastar i sense cap tipus d'argamassa entre elles. La forma interior és cònica, per aquest motiu els laterals de la cabana són molt gruixuts, ja que funcionen com a contraforts. La peculiartitat de l'habitacle és la seva coberta, una falsa cúpula feta per aproximació de filades.
A l'interior hi ha una menjadora pels animals, una llar de foc i un altell que es feia servir com a dormitori del pagès. Actualment està en estat ruinós, ja que ha patit diverses esllavissades.

## Referències

* 1 2 «Construccions de pedra seca XIII». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Conveni sobre la prohibició d'utilitzar tècniques de modificació ambiental amb finalitats militars o altres finalitats hostils

El Conveni de modificació Ambiental (ENMOD), formalment Convenció sobre la Prohibició de l'Ús militar o Qualsevol Altre Ús Hostil de Tècniques de Modificació Ambiental és un tractat internacional que prohibeix l'ús hostil de les forces armades o d'altres tipus de tècniques de modificació ambiental. Es presentà el 18 de maig de 1977 a Ginebra, i va entrar en vigor el 5 d'octubre de 1978. A 2012, 76 països han ratificat el tractat.
La Convenció prohibeix la guerra climàtica, que és l'ús de tècniques de modificació del clima per produir danys o destrucció. El Conveni sobre la Diversitat Biològica de 2010 també prohibiria algunes formes de modificació del clima o la geoenginyeria.

## Referències

* ↑ «Convention on the prohibition of military or any other hostile use of environmental modification techniques». Nacions Unides. Arxivat de l'original el 11 de juliol 2017. [Consulta: 28 gener 2012].
* ↑ Welcome to COP 10 a CBD Secretariat

## Enllaços externs

* El text de l'acord
* Ratificacions Arxivat 2017-07-11 a Wayback Machine.
# Donat (bisbe)

Donat (Donatus) fou bisbe de Casae Nigrae (Numídia), membre de la secta dels donatistes, que van derivar el seu nom d'aquest bisbe i d'un altre Donat, conegut per Donat II el Gran, que va ser bisbe de Cartago, successor de Majorí. Va ser nomenat bisbe vers el 312 i fou partidari de Donat el Gran (després del 313). Fou el portaveu dels donatistes, en la investigació que es va obrir a Itàlia sobre l'afer de la successió de Majorí.
Viccionari
# Díode de senyal 1N4148

El 1N4148 és un díode de senyal de commutació de silici estàndard. És un dels díodes de commutació més populars i de llarga vida per les seves especificacions fiables i el seu baix cost. El seu nom segueix la nomenclatura JEDEC. El 1N4148 és útil per canviar aplicacions fins a unes 100 MHz amb un temps de recuperació inversa no superior a 4 ns.

## Història

Texas Instruments va anunciar el díode 1N914 el 1960. Va ser registrat a JEDEC per Texas Instruments no més tard de 1961, i va ser de segona font per 11 fabricants aquell mateix any.
El 1N4148 es va registrar a JEDEC el 1968 com a díode de senyal de commutació de silici per a aplicacions militars i industrials. Va ser de segona font per molts fabricants; Texas Instruments va enumerar la seva versió del dispositiu en un full de dades d'octubre de 1966.
Aquests 1N914 i 1N4148 tenen una popularitat duradora en aplicacions de baix corrent.

## Visió general

Com a díode de commutació produït en massa més comú, l'1N4148 va substituir l'antic 1N914, es poden utilitzar de manera intercanviable i són reemplaçaments de referència creuada entre si. Es diferencien principalment en les seves especificacions de corrent de fuga, però avui la majoria de fabricants enumeren especificacions comunes. Per exemple, Vishay enumera el mateix corrent de fuga per a ambdues parts:
* 25 nA a -20 V, 25 °C
* 5 μA a -75 V, 25 °C
* 50 μA a -20 V, 150 °C

## Encapsulats

Els números de peça registrades de JEDEC 1N914 i 1N4148 originalment només estaven disponibles en un paquet axial, però amb el temps també es van anar disponibles peces similars en paquets de muntatge superficial.
Encapsulat de forat passant:
* 1N4148 en paquet axial de vidre DO-35.
Encapsulat de muntatge en superfície:
* LL4148 al paquet MiniMELF.
* 1N4148W en paquet SOD-123.
* 1N4148WS en paquet SOD-323.
* 1N4148WT en paquet SOD-523.

## Referències

* ↑ «Texas Instruments 1N914 / 1N916 New Product Advertisement» (en anglès). Electronic Industries magazine, 01-03-1960.
* ↑ «Semiconductor Diode & Rectifier Characteristics Tabulation» (en anglès). Derivation and Tabulation Associates, 01-04-1961.
* ↑ «Announcement of Electron Device Type Registration, Release No. 4443A.» (en anglès). The Joint Electron Device Engineering Council, 25-11-1968. [Consulta: 15 maig 2021].
* ↑ «A Tutorial on Diodes» (en anglès). Nuts and Volts, 01-09-2004. Arxivat de l'original el 27 novembre 2022.
# Divisor de corrent

Un divisor de corrent, és una configuració present en els circuits elèctrics que s'utilitza per dividir el corrent elèctric d'una font de corrent en corrents de valors inferiors, elegint les resistències o impedàncies adequades.
Per construir un divisor de corrent es necessiten dos o més resistències o impedàncies connectades en paral·lel i que satisfan la primera llei de Kirchoff (la llei de nodes), en la qual la suma dels corrents que entra en un node és igual a la suma dels corrents que surten pel mateix node.

## Cas particular: divisor de corrent constituït per dues impedàncies

Aquest divisor està format únicament per dues resistències en paral·lel de diferent valor. Com que estan connectades en paral·lel, tindrem la mateixa tensió en les dues resistències però diferents corrents. Podem conèixer el valor del corrent I$_1$ I₂ que circula per cada resistència o impedància en funció del corrent total (I$_g$) i sense la necessitat de calcular la tensió total del circuit, utilitzant aquestes dues fórmules que s'extreuen de la llei d'Ohm $I_{1}={\frac {R_{2}}{R_{1}+R_{2}}}I_{generador}$
$I_{2}={\frac {R_{1}}{R_{1}+R_{2}}}I_{generador}$

## Cas general: divisor de corrent constituït per diverses impedàncies

En el cas de tenir més de dues resistències també podem calcular el corrent que passa per cada resistència transformant el circuit en un de més simple compost únicament per dues resistències. Per fer-ho elegim la branca la qual volem saber el corrent que i circula i calculem la resistència equivalent de les resistències que ens queden. D'aquesta manera transformem un circuit complex en un de més simple en el qual podem aplicar les fórmules que ja coneixem.
$I_{x}={\frac {R_{t}}{R_{x}+R_{t}}}I_{generador}$
Per calcular la resta de corrents, hem d'utilitzar la mateixa fórmula però amb la resistència equivalent Rt adequada en cada cas.
# Coyron

Coyron és un municipi francès situat al departament del Jura i a la regió de Borgonya - Franc Comtat. L'any 2007 tenia 71 habitants.

## Demografia
### Població

El 2007 la població de fet de Coyron era de 71 persones. Hi havia 25 famílies de les quals 8 eren unipersonals (8 dones vivint soles i 8 dones vivint soles), 4 parelles sense fills i 13 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 53 habitatges, 28 eren l'habitatge principal de la família, 18 eren segones residències i 7 estaven desocupats. 52 eren cases i 1 era un apartament. Dels 28 habitatges principals, 25 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 1 tenia una cambra, 2 en tenien dues, 3 en tenien tres, 9 en tenien quatre i 13 en tenien cinc o més. 25 habitatges disposaven pel capbaix d'una plaça de pàrquing. A 12 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Coyron el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 4 |
| 4 | 55 a 59 | 0 |
| 4 | 50 a 54 | 4 |
| 0 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 8 |
| 4 | 25 a 29 | 0 |
| 4 | 20 a 24 | 4 |
| 0 | 15 a 19 | 0 |
| 0 | 10 a 14 | 4 |
| 0 | 5 a 9 | 8 |
| 4 | 0 a 4 | 0 |

## Economia

El 2007 la població en edat de treballar era de 44 persones, 34 eren actives i 10 eren inactives. De les 34 persones actives 31 estaven ocupades (17 homes i 14 dones) i 3 estaven aturades (3 dones i 3 dones). De les 10 persones inactives 7 estaven jubilades i 3 estaven estudiant.

### Activitats econòmiques

Dels 3 establiments que hi havia el 2007, 1 era d'una empresa de comerç i reparació d'automòbils i 2 d'empreses de transport.
L'únic establiment comercial que hi havia el 2009 era una carnisseria.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009
* Résumé statistique Fitxa resum de dades estadístiques de Coyron a l'INSEE.
* Évolution et structure de la population Fitxa amb el detall de dades de Coyron a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Coyotepec (municipi de Mèxic)

Coyotepec és un municipi de l'estat de Mèxic. Coyotepec és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb els municipis de Huehuetoca i Teoloyucan, al sud amb Tepotzotlán, a l'oest amb Tultepec i a l'est amb Teoloyucan.

## Vegeu també

* Municipis de l'estat de Mèxic

## Referències

* ↑ Monografia municipal de Coyotepec Arxivat 2017-06-02 a Wayback Machine. (castellà)

## Enllaços externs

* Portal de l'estat de Mèxic (castellà)
# Döbelns park

El Döbelns park és un parc al centre de la ciutat d'Umeå (Suècia). Va ser el primer parc de la ciutat, creat el 1865, i en ell se celebren espectacles de teatre i música. El parc està situat entre la residència del comtat, i els carrers Östra Kyrkogatan, Storgatan i Östra Strandgatan.
Es va construir en 1865 en part dels terrenys de la residència del comtat, després d'una resolució parlamentària que dictaminava que aquells terrenys devien ser cedits a la ciutat. Va ser construir com un parc anglès, amb camins que serpentejaven i patis. El 1867 es va alçar un monument de ferro colat, d'autor desconegut, en memòria del general Georg Carl von Döbeln. El parc es va anomenar primer Stadsträdgården (que en suec vol dir «Parc de la ciutat»), però reanomenat després degut al monument que hi ha allí.
Des de 1920 hi ha un gran escenari al mig del parc. Va ser construït per a proporcionar un escenari permanent a esdeveniments culturals que es venien fent al parc. L'escenari és octogonal i té un sostre de coure amb volta amb una lira d'or com adorn.

## Referències

* ↑ «Fakta Döbelns park» (en suec). Municipi d'Umeå. Arxivat de l'original el 7 d’abril 2014. [Consulta: 3 maig 2014].
* ↑ Studier i Umeå stads byggnadshistoria : från 1621 till omkring 1895, 1975. ISBN 91-7174-000-7.
# Colibrí maragda de Mèxic

El colibrí maragda de Mèxic (Cynanthus auriceps) és una espècie d'ocell de la família dels troquílids (Trochilidae) que habita clars dels boscos, sabanes, matolls i ciutats de l'oest de Mèxic.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Colibrí maragda de Gibson

El colibrí maragda de Gibson (Chlorostilbon gibsoni) és una espècie d'ocell de la família dels troquílids (Trochilidae) que habita zones forestals de Colòmbia i nord-oest de Veneçuela.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia